Frode Berge

Frode Berge (født 1966) er en norsk politiker (Ap) fra Stavanger. Han var statssekretær i Nærings- og handelsdepartementet i perioden 2005-2007. Han var fylkesleder i Rogaland Arbeiderparti fra 2004 til 2013.Frode Berge gir seg som lede av Rogaland AP - Stavanger Aftenbladet 9. jan. 2013Sund valgt som leder i Rogaland AP - NRK 3. mars 2013

Berge har cand. mag.-grad i sosialøkonomi, journalistikk og sammenlignende politikk, som senere er påbygd med en mastergrad i europeisk politikk fra universitetet i Durham i England. Han arbeidet som journalist i Rogalands Avis 1996-1998, informasjonssjef i Schlumberger Oilfeld Services 1998-1999 og som personal- og organisasjonskonsulent i Stavanger kommune 1999-2005. Han ble deretter utviklingssjef i Næringsforeningen i Stavanger-regionen.

Berge var sentralstyremedlem i Arbeidernes ungdomsfylking (AUF) 1989-1992 og var aktiv i lokalpolitikk i Stavanger. I perioden 1990 til 1992 var han politisk rådgiver for Johan Jørgen Holst i Forsvarsdepartementet, og i 1996 til 1997 for Sylvia Brustad.

Mellom 21. oktober 2005 og 14. desember 2007 var han statssekretær i Nærings- og handelsdepartementet for Dag Terje Andersen.

Han er sønn av Gunnar Berge.

Referanser

 Kilder 
 Frode Berge 50 år. Omtale i Aftenposten lørdag 5. mars 2016 side 76

 Eksterne lenker 



Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Politiske rådgivere fra Arbeiderpartiet
Kategori:Lokalpolitikere i Stavanger
Kategori:Ap-politikere i Rogaland
Kategori:Rogaland fylkesting
Kategori:Personer fra Stavanger kommune